Komission päätös,

tehty 7 päivänä heinäkuuta 2003,

Euroopan parlamentin ja neuvoston asetuksen (EY) N:o 304/2003 mukaisista tiettyjä kemikaaleja koskevista yhteisön tuontipäätöksistä ja päätösten 2000/657/EY ja 2001/852/EY muuttamisesta

(ETA:n kannalta merkityksellinen teksti)

(2003/508/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon vaarallisten kemikaalien viennistä ja tuonnista 28 päivänä tammikuuta 2003 annetun Euroopan parlamentin ja neuvoston asetuksen (EY) N:o 304/2003(1) ja erityisesti sen 12 artiklan 1 kohdan,

sekä katsoo seuraavaa:

(1) Asetuksen (EY) N:o 304/2003 nojalla komissio päättää yhteisön puolesta kunkin ilmoitettua ennakkosuostumuksen menettelyä (PIC-menettelyä) edellyttävän kemikaalin osalta, sallitaanko sen tuonti yhteisöön vai ei.

(2) Yhdistyneiden Kansakuntien ympäristöohjelma (UNEP) ja Yhdistyneiden Kansakuntien elintarvike- ja maatalousjärjestö (FAO) on nimetty tarjoamaan sihteeristöpalvelut väliaikaiselle PIC-menettelylle, joka on perustettu 11 päivänä syyskuuta 1998 allekirjoitetulla kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevasta ilmoitetun ennakkosuostumuksen menettelystä (PIC) tehdyn Rotterdamin yleissopimuksen täysivaltaisten edustajien konferenssin päätösasiakirjalla sekä erityisesti päätösasiakirjassa annetulla väliaikaisia järjestelyjä koskevalla päätöslauselmalla ja jonka yhteisö hyväksyi neuvoston päätöksellä 2003/106/EY(2).

(3) Nimettynä viranomaisena toimivan komission on toimitettava kemikaaleja koskevat päätökset väliaikaisen PIC-menettelyn sihteeristölle, jäljempänä "väliaikainen sihteeristö", Euroopan yhteisön ja sen jäsenvaltioiden puolesta.

(4) Väliaikainen sihteeristö on pyytänyt PIC-menettelyyn osallistuvia ilmoittamaan tuontipäätöksistään erityisellä tuojamaan vastinelomakkeella.

(5) Väliaikaiseen PIC-menettelyyn kuuluvien kemikaalien luetteloon on lisätty torjunta-aineena kemikaali monokrotofossi, jota koskevat tiedot komissio on saanut väliaikaisen sihteeristön toimittamassa päätöksenteko-ohjeessa. Monokrotofossi kuuluu jo väliaikaisen PIC-menettelyn piiriin siltä osin, että tietyt monokrotofossia sisältävät erittäin vaaralliset torjunta-ainevalmisteet kuuluvat Rotterdamin yleissopimuksen liitteeseen III. Koska monokrotofossia koskevaa yhteisön arviointia kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(3), sellaisena kuin se on muutettuna neuvoston asetuksella (EY) No 806/2003(4), nojalla ei vielä ollut tehty, kyseisiä torjunta-ainevalmisteita koskeva väliaikainen vastine annettiin vaarallisten kemikaalien viennistä ja tuonnista annetun neuvoston asetuksen (ETY) N:o 2455/92 mukaisista yhteisön tuontipäätöksistä 16 päivänä lokakuuta 2000 tehdyssä komission päätöksessä 2000/657/EY(5), sellaisena kuin se on muutettuna päätöksellä 2001/852/EY(6). Neuvoston direktiivin 91/414/ETY 8 artiklan 2 kohdassa tarkoitetun määräajan pidentämisestä ja eräiden tehoaineiden sisällyttämättä jättämisestä kyseisen direktiivin liitteeseen I sekä näitä aineita sisältävien kasvinsuojeluaineiden lupien peruuttamisesta 20 päivänä marraskuuta 2002 annetun komission asetuksen (EY) N:o 2076/2002(7) mukaisesti monokrotofossia ei ole sisällytetty direktiivin 91/414/ETY liitteeseen I ja sitä sisältäville kasvinsuojeluaineille myönnetyt luvat on peruutettava viimeistään 25 päivänä heinäkuuta 2003. Sen vuoksi päätöksessä 2000/657/EY annettu väliaikainen vastine olisi korvattava lopullisella tuontipäätöksellä.

(6) Kemikaalit 2,4,5-T, klorbentsilaatti ja fosfamidoni kuuluvat direktiivin 91/414/ETY soveltamisalaan. Mainitussa direktiivissä säädetään siirtymäkaudesta, jonka aikana jäsenvaltiot voivat tehdä mainitun direktiivin soveltamisalaan kuuluvia aineita ja valmisteita koskevia päätöksiä siihen saakka, kunnes yhteisö tekee niitä koskevat päätökset. Asetuksessa (EY) N:o 2076/2002 säädetään, että mainitut aineet eivät sisälly direktiivin 91/414/ETY liitteeseen I ja että mainittuja aineita sisältäville kasvinsuojeluvalmisteille myönnetyt luvat on peruutettava viimeistään 25 päivänä heinäkuuta 2003. Sen vuoksi päätöksellä 2000/657/EY tehdyt kasvinsuojeluvalmisteita 2,4,5-T, klorbentsilaatti ja fosfamidoni koskevat tuontipäätökset, jotka jätettiin käsiteltäväksi väliaikaisina vastineina ennen kuin yhteisö tekee asiasta päätöksen, olisi korvattava lopullisilla päätöksillä.

(7) Myös kemikaalit parationi ja metyyliparationi kuuluvat direktiivin 91/414/ETY soveltamisalaan. Parationin sisällyttämättä jättämisestä neuvoston direktiivin 91/414/ETY liitteeseen I ja tätä tehoainetta sisältäville kasvinsuojeluaineille annettujen lupien peruuttamisesta 9 päivänä heinäkuuta 2001 tehdyn komission päätöksen 2001/520/EY(8) ja metyyliparationin sisällyttämättä jättämisestä neuvoston direktiivin 91/414/ETY liitteeseen I ja tätä tehoainetta sisältäville kasvinsuojeluaineille annettujen lupien peruuttamisesta 10 päivänä maaliskuuta 2003 tehdyn komission päätöksen 2003/166/EY(9) mukaisesti mainitut aineet eivät enää sisälly neuvoston direktiivin 91/414/EY liitteeseen I ja näitä aineita sisältävien kasvinsuojeluvalmisteiden luvat on peruutettu. Tiettyjen vaarallisten kemikaalien viennistä ja tuonnista annetun neuvoston asetuksen (ETY) N:o 2455/92 mukaisista yhteisön tuontipäätöksistä ja päätöksen 2000/657/EY muuttamisesta 19 päivänä marraskuuta 2001 tehdyllä komission päätöksellä 2001/852/EY ja päätöksellä 2000/657/EY tehdyt kasvinsuojeluvalmisteita parationi ja metyyliparationi koskevat tuontipäätökset, jotka jätettiin käsiteltäväksi väliaikaisina vastineina yhteisön päätöstä odotettaessa, olisi korvattava lopullisilla päätöksillä.

(8) Etyleenioksidi kuuluu tiettyjä tehoaineita sisältävien torjunta-aineiden markkinoille saattamisen ja käytön kieltämisestä 21 päivänä joulukuuta 1978 annetun neuvoston direktiivin 79/117/ETY(10), sellaisena kuin se on viimeksi muutettuna asetuksella (EY) No 807/2003(11), soveltamisalaan. Tämä otetaan huomioon lopullisessa tuontipäätöksessä, joka sisältyy komission päätökseen 2001/852/EY. Etyleenioksidista on kuitenkin vastikään tehty ilmoitus biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY(12) mukaisen olemassa olevia aineita koskevan yhteisön arviointiohjelman yhteydessä. Mainitussa direktiivissä säädetään siirtymäkaudesta, jonka aikana jäsenvaltiot voivat tehdä päätöksiä sen soveltamisalaan kuuluvista aineista ja valmisteista, kunnes yhteisö tekee niitä koskevat päätökset. Sen vuoksi päätöksellä 2001/852/ETY tehty tuontipäätös olisi korvattava.

(9) Kemikaali polybromatut bifenyylit (PBB) alistettiin ankaralle sääntelylle yhteisön tasolla tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27 päivänä heinäkuuta 1976 annetulla neuvoston direktiivillä 76/769/ETY(13), sellaisena kuin se on viimeksi muutettuna Euroopan parlamentin ja neuvoston direktiivillä 2003/11/EY(14). Tämä on otettu huomioon yhteisön tuontipäätöksessä, joka julkaistiin 30 päivänä kesäkuuta 1995 vallitsevaa tilannetta koskevassa PIC-kiertokirjeessä V. Mainitussa päätöksessä ei kuitenkaan oteta huomioon Itävallan vuonna 1993 asettamaa PBB:n täydellistä kieltoa. Sen vuoksi on tarpeen korvata mainittu tuontipäätös.

(10) Tässä päätöksessä annetut säännökset ovat neuvoston direktiivin 67/548/ETY(15), sellaisena kuin se on viimeksi muutettuna asetuksella (EY) No 807/2003, 29 artiklalla perustetun komitean lausunnon mukaiset,

ON PÄÄTTÄNYT SEURAAVAA:

1 artikla

Korvataan päätöksen 2000/657/EY liitteen sisältämien kemikaalien 2,4,5-T, klorbentsilaatti, metyyliparationi, monokrotofossi ja fosfamidoni tuontia koskevat väliaikaiset vastineet tämän päätöksen liitteen I sisältämillä tuojamaan vastine -lomakkeilla.

2 artikla

Korvataan päätöksen 2001/852/EY liitteen sisältämä kemikaalia etyleenioksidi koskeva lopullinen tuontipäätös ja kemikaalin parationi tuontia koskeva väliaikainen vastine tämän päätöksen liitteen II sisältämillä tuojamaan vastine -lomakkeilla.

3 artikla

Korvataan PIC-kiertokirjeessä V julkaistu polybromattuja bifenyylejä (PBB) koskeva lopullinen tuontipäätös tämän päätöksen liitteen III sisältämällä tuojamaan vastine -lomakkeella.

Tehty Brysselissä 7 päivänä heinäkuuta 2003.

Komission puolesta

Margot Wallström

Komission jäsen

(1) EUVL L 63, 6.3.2003, s. 1.

(2) EUVL L 63, 6.3.2003, s. 27.

(3) EYVL L 230, 19.8.1991, s. 1.

(4) EUVL L 122, 16.5.2003, s. 1.

(5) EYVL L 275, 27.10.2000, s. 44.

(6) EYVL L 318, 4.12.2001, s. 28.

(7) EYVL L 319, 23.11.2002, s. 3.

(8) EYVL L 187, 10.7.2001, s. 47.

(9) EUVL L 67, 12.3.2003, s. 18.

(10) EYVL L 33, 8.2.1979, s. 36.

(11) EUVL L 122, 16.5.2003, s. 36.

(12) EYVL L 123, 24.4.1998, s. 1.

(13) EYVL L 262, 27.9.1976, s. 201.

(14) EUVL L 42, 15.2.2003, s. 45.

(15) EYVL L 196, 16.8.1967, s. 1.

LIITE I

Tarkistetut tuontipäätökset, jotka koskevat kemikaaleja 2,4,5-T, klorbentsilaatti, metyyliparationi, monokrotofossi ja fosfamidoni ja joilla korvataan päätöksen 2000/657/EY sisältämät tuontipäätökset

>PIC FILE= "L_2003174FI.001302.TIF">

>PIC FILE= "L_2003174FI.001401.TIF">

>PIC FILE= "L_2003174FI.001501.TIF">

>PIC FILE= "L_2003174FI.001601.TIF">

>PIC FILE= "L_2003174FI.001701.TIF">

>PIC FILE= "L_2003174FI.001801.TIF">

>PIC FILE= "L_2003174FI.001901.TIF">

>PIC FILE= "L_2003174FI.002001.TIF">

>PIC FILE= "L_2003174FI.002101.TIF">

>PIC FILE= "L_2003174FI.002201.TIF">

>PIC FILE= "L_2003174FI.002301.TIF">

>PIC FILE= "L_2003174FI.002401.TIF">

>PIC FILE= "L_2003174FI.002501.TIF">

>PIC FILE= "L_2003174FI.002601.TIF">

>PIC FILE= "L_2003174FI.002701.TIF">

>PIC FILE= "L_2003174FI.002801.TIF">

LIITE II

Tarkistetut tuontipäätökset, jotka koskevat kemikaaleja etyleenioksidi ja parationi ja joilla korvataan päätöksellä 2001/852/EY aiemmin tehdyt tuontipäätökset

>PIC FILE= "L_2003174FI.002902.TIF">

>PIC FILE= "L_2003174FI.003001.TIF">

>PIC FILE= "L_2003174FI.003101.TIF">

>PIC FILE= "L_2003174FI.003201.TIF">

>PIC FILE= "L_2003174FI.003301.TIF">

>PIC FILE= "L_2003174FI.003401.TIF">

>PIC FILE= "L_2003174FI.003501.TIF">

LIITE III

Tarkistettu tuontipäätös, joka koskee kemikaalia PBB (polybromatut bifenyylit) ja jolla korvataan vuonna 1995 tehty tuontipäätös

>PIC FILE= "L_2003174FI.003602.TIF">

>PIC FILE= "L_2003174FI.003701.TIF">

>PIC FILE= "L_2003174FI.003801.TIF">

>PIC FILE= "L_2003174FI.003901.TIF">